Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -1. …
6 มี.ค. 2562

Tactical Move
เดินเกมกลยุทธ์บ่าย
SET Index ปรับลดลง -1.48 จุด (-0.09%) ปิดภาคเช้าที่ 1,637.52 จุด ด้วยมูลค่าการซื้อขาย 18,004.94 ล้านบาท
Most Positive Impact: AOT (+1.05 จุด), EA (+0.36 จุด), CPALL (+0.22 จุด)
Most Negative Impact: PTT (-2.79 จุด), BDMS (-0.46 จุด), IVL (-0.41 จุด)
แนวโน้มตลาดบ่าย
ตลาดหุ้นไทยปรับตัวลดลงเล็กน้อยโดยกลุ่มที่กดดันดัชนีได้แก่ กลุ่มพลังงาน(-1.58 จุด) โรงพยาบาล(-0.57 จุด) และกลุ่มปิโตรฯ(-0.39 จุด) ส่วนกลุ่มที่ผลักดันดัชนี ได้แก่ กลุ่มขนส่ง(+3.35 จุด)
สำหรับตลาดหุ้นในภูมิภาคเอเชียส่วนใหญ่ปรับตัวเพิ่มขึ้น ได้แก่ ฟิลิปปินส์(+1.14%) จีน(+0.75%) ออสเตรเลีย(+0.72%) ไต้หวัน(+0.5%) อินเดีย(+0.37%) ส่วนตลาดหุ้นที่ปรับตัวลงได้แก่ ญี่ปุ่น(-0.53%)
การยุติแผนการเข้าซื้อหุ้น NOK ของ AAV ส่งผลให้ AAV ปรับตัวลง 4.11% และ NOK ปรับตัวลง 13.74% สู่ระดับราคาเดิมที่มีการซื้อขายก่อนมีประเด็นดังกล่าว ด้านพื้นฐานของ AAV ยังไม่เปลี่ยนคงราคาเป้าหมายที่ 5.1 บาท
ส่วนหุ้นโรงกลั่น SPRC ปรับตัวเพิ่มขึ้น 4.72% จากค่าการกลั่นมีมีทิศทางฟื้นตัวขึ้น โดยล่าสุดอยู่ที่ 3.9 เหรียญต่อบาร์เรล ราคาหุ้นปรับตัวค่อนข้างแรง ขณะที่ระยะยาวมีประเด็นกดดันจากการปิดซ่อมบำรุงในไตรมาส 4/2562 แนะนำเก็งกำไรตามค่าการกลั่นเท่านั้น
มองตลาดภาคบ่ายยังฟื้นตัวไปต่อได้ไม่ไกลไม่น่าเกิน 1,640 จุด เนื่องจากมีแรงกดดันจากหุ้นใหญ่ (PTT BCP BH) ที่ขึ้นเครื่องหมาย XD ค่อยถ่วงดัชนีอยู่ 3.55 จุด รวมถึงนักลงทุนชะลอการลงทุนเพื่อรอดูการพิจารณาของศาลรัฐธรรมนูญเห็นได้จากมูลค่าการซื้อขายภาคเช้าที่เบาบางลงกว่าเมื่อวาน กลยุทธ์การลงทุนเลือกซื้อหุ้นรายตัวแนะนำ AOT ที่ราคาหุ้นเริ่มมีทิศทางกลับมาฟื้นตัว ขณะที่พื้นฐานยังดีคาดผู้โดยสารต่างประเทศฟื้นตัวต่อในไตรมาส1/62 แนะนำซื้อโดยมีราคาพื้นฐานที่ 78.5 บาท
ประเด็นเศรษฐกิจที่น่าติดตาม คืนนี้ติดตามตัวเลขสินค้าคงคลังน้ำมันดิบของสหรัฐฯประจำสัปดาห์โดยตลาดคาดการณ์เพิ่มขึ้น 1.2 ล้านบาร์เรล วันพฤหัสฯฝั่งยูโรโซนจะมีการรายงาน GDP ไตรมาส 4 โดยตลาดคาดการณ์ 1.2% YoY และการประชุมนโยบายการเงินของ ECB วันศุกร์ติดตามอัตาการว่างงานของสหรัฐฯเดือนก.พ. โดยตัวเลขคาดการณ์อยู่ที่ 3.9%
หุ้นแนะนำ BJC KKP MEGA